Cine e autorul masacrului din Ottawa. O mamă și cei patru copii ai ei, printre victime. Cel mai mic avea doar câteva luni
Un masacru înfiorător zguduie Canada. Șase persoane au fost ucise, între care o mamă și cei patru copii ai ei.
S-a întâmplat în capitala Ottawa, iar atacatorul, care are doar 19 ani, a fost arestat la scurt timp, după comiterea crimelor.
Polițiștii au ajuns la locul masacrului, noaptea târziu, alertați de vecini dupa ce au zărit în fața unei case un bărbat rănit. In locuinta, ofiterii au dat peste o scena infricosatoare.
Eric Stubbs, șeful poliției din Ottawa: "Polițiștii au intrat în locuință pentru a verifica dacă cei dinăuntru sunt în siguranță, iar acolo au descoperit cele șase victime, dintre care cea mai mică are mai puțin de trei luni. Familia este nou-venită în Canada și este originară din Sri Lanka".
Trupul femeii de 35 de ani zăcea pe podea. Alături erau cei patru copii ai ei. Cel mare avea 7 ani iar cel mic doar câteva luni. Soțul femeii, grav rănit, este cel care se târâse afară pentru a cere ajutor. În locuință a fost găsită încă o persoană decedată, un bărbat de 40 de ani, tot sri lankez, prieten de familie victimele.
Principalul suspect al teribiliului atac este un tânăr de 19 ani, si el originar din Sri Lanka. Era student în Canada și locuia cu familia pe care a macelarit-o. A fost arestat, iar anchetatorii încearcă să afle ce l-a determinat să recurgă la acest gest deopotriva smintit si șocant.